ไทยติด “โควิด” ใหม่ 5 ราย กลับจากตปท. ดันยอดป่วยสะสม 3,317 คน
ไทยติด “โควิด” ใหม่ 5 ราย กลับจากตปท. ดันยอดป่วยสะสม 3,317 คน
ไทยติด “โควิด” ใหม่ 5 ราย กลับจากตปท. ดันยอดป่วยสะสม 3,317 คน
2 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) เปิดเผยสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ป่วยยืนยันติดเชื้อรายใหม่ 5 ราย ซึ่งเป็นผู้ที่เดินทางมาจากต่างประเทศ และเข้า State Quarantine มาจากรัสเซีย 1 ราย อินโดนีเซีย 1 ราย บาห์เรน 1 ราย เยอรมนี 1 ราย ญี่ปุ่น 1 ราย  ส่วนในประเทศยังคงไม่พบผู้ติดเชื้อรายใหม่เพิ่มขึ้นอย่างต่อเนื่อง
สำหรับผู้ป่วยยืนยันสะสมล่าสุดอยู่ที่ 3,317 ราย เป็นผู้ป่วยในประเทศ 2,444 ราย และตรวจพบใน State Quarantine จำนวน 380 ราย จำนวนผู้ป่วยรักษาหายแล้วรวม 3,142 ราย และยังมีผู้ป่วยรักษาตัวอยู่ในโรงพยาบาล 117 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย